钦定古今图书集成/历象汇编/乾象典/第027卷 > 《历象图说》 > {{{2}}}
## 钦定古今图书集成/历象汇编/乾象典/第027卷 > 《历象图说》 > {{{2}}}

木火土次轮图说

“次轮本于距日之远近。凡星在次轮上半周最远，人
自地见。其与日合度而伏，日行速而前进，星行迟而
在后，则先日东出而晨见。”日愈进，星愈后。至次轮下
半周之初，人视星自上而下，同于不行，为前留；至次
轮下半周最近，人视星与日对冲而为望。至次轮下
半周之末，人视星自下而上，又同于不行，为后留。乃
后日西入而夕见。至次轮上半周，复于最远，则日追
及星而又合伏，为次轮之一周。凡在次轮上半周为
顺行、为疾行，盖次轮心在本重天右行，而星在次轮
亦右行也。在次轮下半周为迟行、为逆行，盖星虽循
次轮顺行，而在下半周则逆次轮心而左，故反见迟
退也。星行次轮，无不顺天右转者，而以日之疾行前
进者较之，则成左旋之势。用日星两行之差为次轮
宫度，故与金、水次轮有别。又前留之后，后留之前为
逆行之界；退望之前为晨见之界，退望之后为夕见
之界。自合伏最远至退望最近，两界相联，别成一本
天形，与本重天同大，此木、火、土三星之所同也。而火在次轮前后留及退望时，则本天直入太阳本天之
内而近于地。此火星之不同于木土者也。又次轮与
本天之比例俱有定数，惟火星则时大时小，且与日
各在本天最高则见大，在最卑则见小，与目视相反，
此尤火星之大不同于各星者也。